aterna celebra l'1 de maig amb un "tardeo" de música remember amb José Coll i degustació gastronòmica
30/04/2025

# aterna celebra l'1 de maig amb un "tardeo" de música remember amb José Coll i degustació gastronòmica

[![Paterna celebra el 1 de mayo con un tardeo de música remember con José Coll y degustación gastronómica](/images/noticias/2025/04/10190/10190_lg.jpg)](/images/noticias/2025/04/10190/10190_lg.jpg)

30.04.2025

Durant l'esdeveniment, organitzat per l'Ajuntament i que se celebrarà des de les 17.30 a les 22.00 hores, es repartirà als assistents orxata, fartons i entrepans fins a esgotar existències

El pàrquing dels Tarongers de Paterna torna a vibrar demà amb una jornada plena de música i diversió per a rebre este dijous 1 de maig, la festivitat del Dia del Treballador, després de la celebració hui dimecres del Spring Festival.

D'esta manera, un "tardeo" de remember amb José Coll acompanyat d'un DJ convidat serà el fermall d'or de la festa d'este dijous que es desenrotllarà en horari de 17.30 hores a 22.00 hores.

Tal com ha destacat la Tinenta Alcalde de Tradicions, Isabel Segura “aprofitant l'entrada d'esta festivitat de maig, des d'este Ajuntament i en col·laboració amb les federacions festeres de la ciutat hem programat estos grans esdeveniments culturals i d'oci alternatius urbans pensats especialment com a alternativa d'oci per a la joventut paternera al mateix temps que suposen un atractiu per a la trobada fraternal dels veïns i veïnes de totes les edats”.

A partir de les 18.00 hores es realitzarà el repartiment d'orxata i fartons mentres que sobre les 20.30 hores, s'oferiran entrepans amb llonganisses al públic que continue gaudint, en este recinte emblemàtic, d'una vesprada musical com a alternativa d'oci urbana per a totes les edats.